AIŠKINAMASIS RAŠTAS

Dėl uždarosios akcinės bendrovės „Molėtų šiluma“ centralizuotai tiekiamos šilumos bazinės kainos galiojimo laikotarpio nustatymo

1. Parengto tarybos sprendimo projekto tikslai ir uždaviniai:

Uždaroji akcinė bendrovė „Molėtų šiluma” 2021 m. kovo 5 d. raštu Nr. 8-48 „Dėl šilumos bazinės kainos galiojimo laikotarpio“ kreipėsi į Molėtų rajono savivaldybės tarybą prašydama nustatyti 3 metų centralizuotai tiekiamos šilumos bazinės kainos galiojimo laikotarpį.

Parengto sprendimo projekto tikslas - nustatyti uždarosios akcinės bendrovės „Molėtų šiluma” centralizuotai tiekiamos šilumos bazinės kainos galiojimą trejų metų laikotarpiui.

1. Siūlomos teisinio reguliavimo nuostatos:

Lietuvos Respublikos šilumos ūkio įstatymo 2 straipsnio 35 dalis reglamentuoja, kad šilumos bazinė kaina nustatoma ne trumpesniam kaip 3 metų ir ne ilgesniam kaip 5 metų laikotarpiui. Minėtą laikotarpį parenka savivaldybės taryba. Parengtame sprendimo projekte siūloma nustatyti 3 metų laikotarpiui.

1. Laukiami rezultatai:

Sprendimas bus pateiktas Valstybinei energetikos reguliavimo tarybai nustatant šilumos bazinę kainą, sudarytą iš pastoviosios ir kintamosios šilumos bazinės kainos dedamųjų, apskaičiuotų pagal Tarybos patvirtintą Šilumos kainų nustatymo metodiką.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

3 metų šilumos bazinės kainos galiojimo laikotarpį siūloma nustatyti atsižvelgus į tai, kad dėl renovuojamų pastatų mažėja parduodamas šilumos kiekis, sparčiai kinta šilumos kainą įtakojantys kaštai.